ร้านอาหารญี่ปุ่นร้านใหม่แถวสวนหลวง ร.9 ขับรถมาเองมีที่จอดให้ค่ะ ร้านอยู่ติดถนนเลย เรื่องเส้นทางเราไม่ค่อยมั่นใจแต่ขับมาจากเส้นอุดมสุข ข้ามสะพานข้ามแยกอุดมสุขมาไม่ไกลมาก ร้านจะอยู่ซ้ายมือค่ะ หาไม่ยากเพราะป้ายค่อนข้างใหญ่

ร้านนี้นี้คล้าย sushi hana มาก ทั้งสัญลักษณ์ร้าน เมนูอาหาร (แต่ที่นี่ดูหลากหลายกว่า) แล้วก็เงื่อนไขการเป็นสมาชิกแต่ที่นี่ค่าสมัคร 200 จ่ายด้วยเงินสดลด 10% จ่ายด้วยบัตรเครดิตลด 15% ส่วนรสชาติอาหารใช้ได้เลยค่ะ คุณภาพดี ราคาไม่แรงด้วย แถมถ้ามีโปรก็ถูกลงไปอีก (แต่อาจจะไม่ได้ลดจากบัตรสมาชิกแล้ว) เมนูที่เราไปกินตั้งแต่มีนาแล้วค่ะ หลายๆ อันเป็นโปรโมชั่น แต่จำไม่ค่อยได้แล้วนะคะ
•Hotate batayaki (196.-) อันนี้จำแม่นว่านี้ราคาโปรค่ะ การจัดมาอาจไม่สวยแบบที่ซูชิฮานะ แต่ปริมาณมาค่อนข้างเยอะ ส่วนรสชาติคล้ายๆแต่ออกเค็มไปนิด แต่ก็ถือว่าใช้ได้เลยค่ะ
•Aburi don (420.-) เป็นข้าวหน้าปลาดิบรวม ขนาดมาค่อนข้างเล็กค่ะ แต่เนื้อปลาสดดี ข้าวเป็นเม็ดไม่แฉะรสชาติกำลังดีค่ะ
•Aburi salmon roll (280.-) เป็นโรลแซลมอนมาหลายชิ้นมาก แล้วโรยด้วยเส้นๆกรอบๆสีเหลืองๆ น่าจะเป็นเกี๊ยวอ่ะ กรอบอร่อยเคี๊ยวเพลินๆ ดี ส่วนแซลมอนโรลก็อร่อยถึงจะหลายชิ้น แต่แซลมอนชิ้นค่อนข้างเล็กค่ะ
•seafood salad (245.-) เป็นสลัดจานใหญ่มากกกกก คือเรากินอยู่นานมาก ปลาสดดีค่ะ คุ้มเลยทีเดียว
•tempura set (196.-) ราคาโปรค่ะ เป็นเซตเทมปุระรวมๆกันมา เมนูนี้เราว่าเฉยๆค่ะ
•สไปรท์กระป๋อง 25.-

ที่นี่มีอาหารว่าง ซุป ชาเขียวเย็นเสิร์ฟฟรีค่ะ โดยรวมแล้วอาหารใช้ได้ มีเมนูเยอะพอใช้ เมนูโปรโมชั่นก็น่าสนใจ การบริการดีค่ะ เสียอย่างเดียวเพลงที่เปิดในร้านเป็นเพลงฝรั่งอ่ะ เรารู้สึกมันไม่ค่อยเข้ากับร้าน แล้วไฟสีขาวในร้าน เราว่ามันสว่างจ้าเกินไป 555+